CELEX: 32004D0598
Language: lt
Date: 1092355200000
Title: 2004/598/EB: 2004 m. rugpjūčio 13 d. Komisijos sprendimas, dėl Bendrijos finansinės pagalbos klasikinio kiaulių maro likvidavimui 2003 m. Liuksemburge (pranešta dokumentu Nr. K(2004) 3084)

14.8.2004   
            
            
               LT
            
            
               Europos Sąjungos oficialusis leidinys
            
            
               L 267/54
            
         
      KOMISIJOS SPRENDIMAS
   
   2004 m. rugpjūčio 13 d.
   dėl Bendrijos finansinės pagalbos klasikinio kiaulių maro likvidavimui 2003 m. Liuksemburge
   (pranešta dokumentu Nr. K(2004) 3084)
   (tekstas tik prancūzų kalba yra autentiškas)
   (2004/598/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 3 straipsnio 3 dalį ir 5 straipsnio 3 dalį,
   kadangi:
   
               (1)
            
            
               2003 m. Liuksemburge kilo klasikinio kiaulių maro protrūkis. Šios ligos atsiradimas kelia rimtą pavojų Bendrijos gyvulių populiacijai.
            
         
               (2)
            
            
               Siekdama padėti kuo skubiau likviduoti šią ligą, Bendrija gali finansiškai prisidėti prie minėtos valstybės narės išlaidų kompensavimo, kaip numatyta Sprendime 90/424/EEB.
            
         
               (3)
            
            
               Remiantis 1999 m. gegužės 17 d. Tarybos reglamento (EB) Nr. 1258/1999 dėl bendrosios žemės ūkio politikos finansavimo (2) 3 straipsnio 2 dalimi, veterinarinės ir augalų sveikatos priemonės, kurių imamasi laikantis Bendrijos taisyklių, finansuojamos iš Europos žemės ūkio orientavimo ir garantijų fondo Garantijų skyriaus. Šių priemonių auditą reglamentuoja minėto reglamento 8 ir 9 straipsniai.
            
         
               (4)
            
            
               Bendrijos finansinė pagalba išmokama tik tuo atveju, jeigu planuota veikla buvo tikrai įgyvendinta, o valstybės institucijos per nustatytus terminus pateikia visą būtiną informaciją.
            
         
               (5)
            
            
               2004 m. kovo 12 d. Liuksemburgas pateikė oficialų prašymą atlyginti visas jo teritorijoje patirtas išlaidas. Pagal šį prašymą 1 351 gyvūnas buvo paskerstas.
            
         
               (6)
            
            
               Turėtų būti apibrėžti Sprendimo 90/424/EEB 3 straipsnyje vartojami terminai „greitas ir adekvatus gyvulių augintojų nuostolių kompensavimas“, „pagrįstos išmokos“ bei „pateisinamos išmokos“ ir reikalavimus atitinkančių (teisėtų) išlaidų kategorijos skyriuje „kitos išlaidos“, susijusios su privalomu skerdimu.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Bendrijos finansinės pagalbos Liuksemburgui suteikimas
   Siekdama likviduoti klasikinį kiaulių marą 2003 m., Bendrija gali kompensuoti 50 % Liuksemburgo išlaidų, kurias sudaro:
   
               a)
            
            
               greitas ir adekvatus kompensavimas ūkininkams, kurie buvo priversti paskersti savo gyvulius 2003 m. taikant klasikinio kiaulių maro likvidavimo priemones, remiantis Sprendimo 90/424/EEB 3 straipsnio 2 dalies pirmos ir septintos įtraukų ir šio sprendimo nuostatomis;
            
         
               b)
            
            
               su gyvulių skerdimu, skerdienos ir produktų sunaikinimu, patalpų valymu bei dezinfekavimu ir užterštų įrenginių valymu bei dezinfekavimu arba, jei reikia, sunaikinimu susijusios operatyvinės lėšos, remiantis Sprendimo 90/424/EEB 3 straipsnio 2 dalies pirmos, antros ir trečios įtraukų ir šio sprendimo nuostatomis.
            
         2 straipsnis
   Sąvokų apibrėžimai
   Šiame sprendime vartojamos šios sąvokos:
   
               a)
            
            
               „greitas ir adekvatus kompensavimas“ – tai 3 straipsnio 1 dalyje apibūdintą rinkos vertę atitinkanti kompensacija už gyvulių paskerdimą, sumokama per 90 dienų nuo paskerdimo;
            
         
               b)
            
            
               „pagrįstos išmokos“ – tai išmokos už medžiagų arba paslaugų įsigijimą, atitinkančios rinkos kainą prieš klasikinio kiaulių maro protrūkį;
            
         
               c)
            
            
               „pateisinamos išmokos“ – tai išmokos už medžiagų arba paslaugų įsigijimą, atspindinčios jų pobūdį ir tiesioginį ryšį su 1 straipsnio a punkte minėtu privalomu gyvulių paskerdimu.
            
         3 straipsnis
   Išlaidos, kurios gali būti apmokamos, padengiamos naudojant iš Bendrijos gautą finansinę pagalbą
   1.   Didžiausia gyvūno savininkui už vieną gyvulį skiriama kompensacijos suma grindžiama gyvulių rinkos verte iki jų užsikrėtimo arba paskerdimo.
   2.   Kai 1 straipsnio a punkte numatytas kompensacines išmokas Liuksemburgas sumoka praėjus 90 dienų nuo 2 straipsnio a punkte nustatyto termino, po šio termino padarytų išlaidų sumos, atitinkančios (kompensavimo) reikalavimus, sumažinamos taip:
   
               —
            
            
               25 % už išmokas, sumokėtas nuo 91 iki 105 dienos po gyvulių paskerdimo,
            
         
               —
            
            
               50 % už išmokas, sumokėtas nuo 106 iki 120 dienos po gyvulių paskerdimo,
            
         
               —
            
            
               75 % už išmokas, sumokėtas nuo 121 iki 135 dienos po gyvulių paskerdimo,
            
         
               —
            
            
               100 % už išmokas, sumokėtas po daugiau nei 135 dienų nuo gyvulių paskerdimo.
            
         Tačiau Komisija taikys kitokį laiko grafiką ir (arba) mažesnius sumažinimus arba netaikys jokių, jei įgyvendinant tam tikras priemones bus susidurta su išskirtinėmis valdymo aplinkybėmis arba jeigu Liuksemburgas pateiks kitus pagrįstus motyvus.
   3.   1 straipsnio b punkte minėtos finansavimo reikalavimus atitinkančios išlaidos yra tik tos, kurios nurodytos III priede.
   4.   Apskaičiuojant Bendrijos finansinę pagalbą, atmetama:
   
               a)
            
            
               pridėtinės vertės mokestis;
            
         
               b)
            
            
               valstybės pareigūnų algos;
            
         
               c)
            
            
               naudotos visuomeninės priemonės, išskyrus vartojimo reikmenis.
            
         4 straipsnis
   Mokėjimo sąlygos ir patvirtinamieji dokumentai
   1.   Bendrijos finansinė pagalba nustatoma Tarybos sprendimo 90/424/EEB 41 straipsnyje nurodyta tvarka remiantis:
   
               a)
            
            
               prašymu, per šio straipsnio 2 dalyje nustatytą laiką pateiktu pagal I ir II priedų nuostatas;
            
         
               b)
            
            
               išsamiais dokumentais, patvirtinančiais a punkte minėtame prašyme nurodytus skaičius;
            
         
               c)
            
            
               5 straipsnyje nurodytų Komisijos atliktų galutinių patikrinimų vietoje rezultatais.
            
         Atliekant patikrinimus vietoje, Komisijai yra prieinami b punkte minėti dokumentai ir atitinkama komercinė informacija.
   2.   Šio straipsnio 1 dalies a punkte minėtas prašymas pateikiamas elektronine forma taip, kaip nurodyta I ir II prieduose, per 60 kalendorinių dienų nuo pranešimo apie šį sprendimą.
   Kai šių terminų nesilaikoma, Bendrijos finansinė pagalba sumažinama 25 % už kiekvieną uždelstą mėnesį.
   5 straipsnis
   Komisijos patikrinimai vietoje
   Klasikinio kiaulių maro likvidavimo įgyvendinimo ir su juo susijusių išlaidų patikrinimus vietoje Komisija gali atlikti bendradarbiaudama su kompetentingomis nacionalinėmis institucijomis.
   6 straipsnis
   Pagalbos gavėjai
   Šis sprendimas skirtas Liuksemburgo Didžiajai Hercogystei.
   
      Priimta Briuselyje, 2004 m. rugpjūčio 13 d.
      
         
            Komisijos vardu
         
         David BYRNE
         
         
            Komisijos narys
         
      
   
   
      (1)  OL L 224, 1990 8 18, p. 19. Sprendimas su paskutiniais pakeitimais, padarytais Europos Parlamento ir Tarybos direktyva 2003/99/EB (OL L 325, 2003 12 12, p. 31).
   
      (2)  OL L 160, 1999 6 26, p. 103.
   
      I PRIEDAS
      Prašymas kompensuoti su privalomu gyvulių paskerdimu susijusias išlaidas
      
                  Protrūkio Nr.
               
               
                  Ryšys su protrūkiu Nr.
               
               
                  Ūkio identifikacinis Nr.
               
               
                  Ūkininkas
               
               
                  Ūkio vieta
               
               
                  Paskerdimo data
               
               
                  Sunaikinimo būdas
               
               
                  Svoris sunaikinimo dieną
               
               
                  Gyvūnų skaičius pagal kategorijas
               
               
                  Mokama suma pagal kategorijas
               
               
                  Kitos ūkininkui mokamo s išlaidų kompensacijos (neįskaitant PVM)
               
               
                  Bendra kompensavimo suma (neįskaitant PVM)
               
               
                  Išmokėjimo diena
               
            
                  Pavardė
               
               
                  Vardas
               
               
                  Perdirbimo įmonė
               
               
                  Skerdykla
               
               
                  Kiti (prašom nurodyti)
               
               
                  Paršavedės
               
               
                  Šernai
               
               
                  Paršeliai
               
               
                  Kiaulės
               
               
                  Paršavedės
               
               
                  Šernai
               
               
                  Paršeliai
               
               
                  Kiaulės
               
            
   
      II PRIEDAS
      4 straipsnyje nurodytas prašymas
      
                  Ūkio Nr. … „kitos išlaidos“ (jei yra) arba sąrašas
                  (išskyrus kompensaciją už gyvulių vertę)
               
            
                  Punktas
               
               
                  Suma be PVM
               
            
                  Skerdimas
               
               
                   
               
            
                  Skerdenų sunaikinimas (pervežimas ir apdorojimas)
               
               
                   
               
            
                  Valymas ir dezinfekavimas (alga ir produktai)
               
               
                   
               
            
                  Pašarai (kompensacija ir sunaikinimas)
               
               
                   
               
            
                  Įrenginiai (kompensacija ir sunaikinimas)
               
               
                   
               
            
                  IŠ VISO
               
               
                   
               
            
   
      III PRIEDAS
      3 straipsnio 3 dalyje nurodytos (kompensavimo) reikalavimus atitinkančios išlaidos
      
                  1)
               
               
                  Privalomo gyvulių skerdimo išlaidos:
                  
                              a)
                           
                           
                              specialiai tam tikslui pasamdytų skerdikų algos ir mokesčiai;
                           
                        
                              b)
                           
                           
                              vartojimo reikmenys ir skerdimui naudojami specialūs įrenginiai;
                           
                        
                              c)
                           
                           
                              paslaugų pirkimas arba įrenginių, skirtų nuvežti gyvūnus į skerdimo vietą, nuoma.
                           
                        
            
                  2)
               
               
                  Skerdenų sunaikinimo išlaidos:
                  
                              a)
                           
                           
                              perdirbimo: paslaugų pirkimas arba įrenginių, skirtų vežti skerdenas į sandėlius ir perdirbimo įmonę, nuoma, skerdenų laikymas sandėliuose, skerdenų apdorojimas perdirbimo įmonėje ir maisto sunaikinimas;
                           
                        
                              b)
                           
                           
                              užkasimo: specialiai nusamdyto personalo algos ir mokesčiai, paslaugų pirkimas arba pervežimui naudojamų įrenginių nuoma, skerdenų užkasimas ir užkasimo vietai dezinfekuoti naudojami produktai;
                           
                        
                              c)
                           
                           
                              deginimo: specialiai nusamdyto personalo algos ir mokesčiai, degalai ar kitos naudojamos medžiagos, paslaugų pirkimas arba skerdenoms pervežti naudojamų įrenginių nuoma, deginimo įmonei dezinfekuoti naudojami produktai.
                           
                        
            
                  3)
               
               
                  Ūkių valymo ir dezinfekavimo išlaidos:
                  
                              a)
                           
                           
                              valymui ir dezinfekavimui naudojami produktai;
                           
                        
                              b)
                           
                           
                              specialiai tam tikslui pasamdytų darbuotojų algos ir mokesčiai.
                           
                        
            
                  4)
               
               
                  Užterštų pašarų sunaikinimo išlaidos:
                  
                              a)
                           
                           
                              pašarų pirkimo kainą atitinkanti kompensacija;
                           
                        
                              b)
                           
                           
                              paslaugų pirkimas arba įrenginių, skirtų pašarams pervežti arba sunaikinti, nuoma.
                           
                        
            
                  5)
               
               
                  Išlaidos, susijusios su užterštų įrenginių sunaikinimo kompensacija, atitinkančia šių įrenginių rinkos kainą. Ūkio pastatų rekonstrukcijos ir infrastruktūros išlaidos nekompensuojamos.